Craiova, sufocată de mirosul de la groapa de gunoi. Izul ajunge până în centrul orașului

Mirosul de la groapa de gunoi a acoperit Craiova, ajungând până în centrul orașului, scrie Gazeta de Sud. Sute de craioveni au confirmat prin postări pe Facebook existența mirosului pestilențial.

Plângerile curg din partea cetățenilor. „Miroase de la groapa de gunoi, am crezut ca murim din cauza mirosului. Miroase a rahat, cel puțin în zona noastră”, spune Cristina, o craioveancă de pe strada Brestei, citată de Gazeta de Sud.

La presiunea localnicilor, șeful Gărzii de Mediu Dolj a descoperit problema: lichidul format la depozitul de gunoi Mofleni (levigat) nu este procesat corect de firma care gestionează groapa de gunoi și se strânge în rigole, împrăștiind mirosul pestilențial peste oraș.

Foto: Groapa de gunoi Mofleni (Sursa: captură Youtube)